VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK pre projekt „ŽSR, Modernizácia koridoru, štátna hranica ČR/SR – Čadca  – Krásno nad Kysucou (mimo), železničná trať, úsek Svrčinovec – štátna hranica SR/ČR (2. fáza)“ 
(PSK-MD-005-2024-FAA-KF)
Podmienky pre zabezpečenie súladu projektu so zásadou „nespôsobovať významnú škodu“ DNSH
Typ akcie: Modernizácia, resp. renovácia železničných tratí (zlepšovanie vybraných technických parametrov železničnej dopravnej cesty, zvyšovanie kapacity, elektrifikácia tratí, dispečerizácia tratí) a kľúčových železničných uzlov.
Cieľom Odstránenie kľúčových úzkych miest na železničnej infraštruktúre prostredníctvom modernizácie a rozvoja hlavných železničných tratí a uzlov dopravne významných z hľadiska medzinárodnej a vnútroštátnej dopravy.
Hlavná aktivita  „Stavebné práce a stavebný dozor“ bude rozdelená na dve podaktivity:
• podaktivita č. 1 Stavebné práce,
• podaktivita č. 2 Stavebný dozor.

Oprávnené aktivity musia spĺňať nasledovné podmienky DNSH: 
A.	Oprávnené aktivity: Výstavba a modernizácia železničnej dopravnej infraštruktúry a podpora rozvoja nízkouhlíkovej infraštruktúry musia spĺňať nasledovné podmienky DNSH:
1.	Opatrenie v oblasti modernizácie tratí a znižovania dieselovej trakcie je oprávnené na oblasť intervencie 069bis s koeficientom zmeny klímy 100 %. Cieľ opatrenia a povaha oblasti intervencie priamo podporujú cieľ zmiernenia zmeny klímy rozvojom nízkouhlíkovej dráhovej infraštruktúry. Opatrenie je v súlade a bude rešpektovať ciele a opatrenia Nízkouhlíkovej stratégie rozvoja Slovenskej republiky do roku 2030 s výhľadom do roku 2050 a jej aktualizáciu. Neočakáva sa, že opatrenie bude škodlivé pre adaptáciu na zmenu klímy.
2.	Opatrenie týkajúce sa výstavby alebo modernizácie infraštruktúry vo fáze realizácie projektovej prípravy – v územnom a stavebnom konaní sa očakáva posúdenie klimatického rizika a zraniteľnosti, pričom sa použijú klimatické prognózy v rámci celého radu budúcich scenárov, ktoré sú v súlade s očakávanou životnosťou navrhovaných objektov a zariadení. Vykoná sa najmä analýza povodňového rizika, rizík súvisiacich so zosuvom pôdy, rizík extrémnych výkyvov počasia a iných vplyvov, pričom sa stanovia segmenty, pre ktoré je potrebné zaviesť osobitné adaptačné riešenia. Závery posúdenia budú následne začlenené do návrhu opatrenia. Opatrenie je v súlade a rešpektuje Stratégiu adaptácie SR na klimatické zmeny (2018). Posúdenie klimatického rizika bude vykonané podľa štandardných kritérií a v rámci štandardných postupov posudzovania vplyvov na životné prostredie v súlade so zákonom č. 24/2006 Z. z., ktorá bude doplnená o samostatné ustanovenia upravujúce posudzovania vplyvov navrhovaných činností a strategických dokumentov na klimatickú zmenu. Opatrenia tejto investície  poskytujú zníženie časových strát železničnej dopravy prostredníctvom rekonštrukcie a modernizácie tratí. Zníženie podielu dieselovej trakcie je zároveň priamo úmerné znižovaniu emisií skleníkových plynov. Neočakáva sa, že opatrenia budú škodlivé vo vzťahu k zmenám klímy. V rámci elektrifikácie a zníženia podielu dieselových trakcií sa predpokladá priaznivý vplyv na oblasť zmeny klímy. Nepredpokladá sa, že opatrenie by malo počas svojho životného cyklu významné negatívne vplyvy, či už priame alebo primárne nepriame účinky na adaptáciu na zmenu klímy. Preto je nevyhnutné, aby adaptačné opatrenia na zmenu klímy boli náležite zvažované v procese plánovania výstavby, či modernizácie dopravnej infraštruktúry a aby sa zabezpečilo, že investície v sektore dopravy budú odolné voči zmene klímy a prírodným katastrofám, ktoré so sebou prinášajú a zároveň umožnili realizáciu opatrení v iných oblastiach, napríklad v oblasti ochrany biodiverzity. 
Adaptačné riešenia na zníženie klimatických rizík pre železničnú dopravnú infraštruktúru budú vyhodnotené v konaniach podľa zákona č. 24/2006 Z. z. o posudzovaní vplyvov na životné prostredie a v stavebnom konaní.
3.	Investície budú plne rešpektovať ciele a opatrenia Programu predchádzania vzniku odpadu SR na roky 2019 – 2025. Opatrenie bude od prijímateľov a prevádzkovateľov vyžadovať to, aby obmedzovali vznik odpadu počas výstavby infraštruktúry, v súlade s Protokolom EÚ o nakladaní so stavebným odpadom a odpadom z demolácie, s prihliadnutím na najlepšie dostupné techniky a uľahčovali opätovné použitie a vysokokvalitnú recykláciu selektívnym odstraňovaním materiálov za využívania dostupných systémov triedenia stavebného odpadu.
S cieľom zvýšiť podiel ekologickej dopravy opatrenia predpokladajú modernizáciu a rekonštrukciu železničnej infraštruktúry, elektrifikáciu vybraných úsekov a dispečerizáciu tratí. Reforma nakladania so stavebným odpadom vytvorí rámec pre prevenciu vzniku stavebného odpadu, ako aj využívanie kvalitnejších a environmentálne vhodnejších materiálov. 
Investičné opatrenia budú v súlade s cieľom zabezpečenia toho, že minimálne 70 % odpadu, na ktorý sa nevzťahujú výnimky (kategória 17 05 04 v Európskom zozname odpadov podľa Rozhodnutia Komisie 2000/532/ES) bude recyklovaného alebo inak materiálovo zhodnoteného vrátane operácií zasypávania pomocou odpadu, ako náhrady za iné materiály, v súlade s hierarchiou odpadu a Protokolom EÚ o nakladaní s odpadmi zo stavieb a demolácií, ako aj národnou legislatívou - Zákon č. 79/2015 o odpadoch s prihliadnutím na najlepšie dostupné techniky a opätovného použitia materiálov, pričom budú využívať dostupné systémy triedenia stavebného odpadu. Zhodnocovanie a zneškodňovanie odpadov bude podliehať prísnym legislatívnym normám, povoľujúce triedenie odpadov, ako aj ich odstránenie alebo opätovné využitie.
Pre splnenie tejto podmienky je prijímateľ povinný postupovať v súlade s Programom predchádzania vzniku odpadu SR, Programom odpadového hospodárstva SR,  Protokolom EÚ o nakladaní s odpadom zo stavieb a demolácií a zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.
Spôsob splnenia podmienky DNSH:
Prijímateľ preukazuje splnenie tejto podmienky v procese realizácie projektu po vyprodukovaní stavebného odpadu prostredníctvom dokladov preukazujúcich spôsob, akým bolo naložené so stavebným odpadom: 
1.	doklad o odovzdaní stavebných odpadov a odpadov z rekonštrukcie spoločnosti oprávnenej na nakladanie s odpadmi (spoločnosť oprávnená na zber odpadov, spoločnosť oprávnená na prevádzkovanie zariadenia na zhodnocovanie alebo zneškodňovanie stavebných odpadov a odpadov z demolácií) – Príloha č. 4 metodického usmernenia  s názvom Súhrnný dokument sumarizujúci údaje o vzniku odpadu a spôsobe nakladania s ním, ktorý obsahuje: 
-	identifikáciu odovzdávajúceho – pôvodcu odpadu (realizátora stavebných prác),
-	identifikáciu stavby, z ktorej odpad pochádza, 
-	identifikáciu spoločnosti oprávnenej na nakladanie s odpadmi, ktorá odpad preberá, 
-	identifikáciu odpadu (katalógové číslo odpadu podľa prílohy č. 1 Katalógu     odpadov),
-	spôsob nakladania s odpadom,
-	dátum odovzdania odpadu,
-	sumarizáciu údajov o vzniknutých stavebných odpadoch a o následnom nakladaní s nimi (na preukázanie splnenia požiadavky, že aspoň 70 % hmotnosti odpadu, ktorý je možné opätovne použiť, recyklovať alebo zhodnotiť, bolo recyklovaných alebo inak materiálovo zhodnotených).
2.	doklad, preukazujúci oprávnenosť osoby, ktorá odpad podľa predchádzajúceho bodu preberá, nakladať s odpadom spôsobom, uvedeným v predchádzajúcom bode, t. j.: 
a) súhlas podľa § 97 ods. 1 zákona o odpadoch (ak nakladanie s odpadom podlieha súhlasu) alebo 
b) registráciu podľa § 98 ods. 1 zákona o odpadoch (ak nakladanie s odpadom nepodlieha súhlasu). 
Predmetnú podmienku overí poskytovateľ ako ďalšiu skutočnosť/zmluvnú podmienku pri poskytovaní príspevku.
4.	Neočakáva sa, že opatrenie povedie k výraznému nárastu emisií znečisťujúcich látok do ovzdušia, keďže je v súlade s národným programom riadenia znečisťovania ovzdušia. V súlade so smernicou Európskeho parlamentu a Rady 2011/92/EÚ sa vo fáze skríningu v rámci procesu posudzovania vplyvov na životné prostredie vyhodnotia významné vplyvy na základe opatrení prijatých na zníženie hluku, prachu a emisií znečisťujúcich látok počas modernizácie železničnej infraštruktúry. 
Pri stavebných prácach je potrebné prijať opatrenia na zníženie hluku, prachu a emisií znečisťujúcich látok v súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov spolu s vykonávacou vyhláškou Ministerstva zdravotníctva Slovenskej republiky č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v aktuálnom znení. Opatrenia na zníženie hluku, prachu a emisií znečisťujúcich látok sú určované v konaniach podľa zákona č. 24/2006 Z. z. o posudzovaní vplyvov na životné prostredie a v stavebnom konaní.
5.	Ak bude podporovaná činnosť predstavujúca výstavbu, resp. rekonštrukciu/modernizáciu železničných dráh nadzemných a podzemných dosahovať prahovú hodnotu súvislej dĺžky 5 km, podľa prílohy č. 8 k zákonu č. 24/2006 Z. z. o posudzovaní vplyvov na životné prostredie, je predmetom zisťovacieho konania podľa § 18 ods. 2 zákona č. 24/2006 Z. z. o posudzovaní vplyvov na životné prostredie.
Ak bude podporovaná činnosť predstavujúca výstavbu resp. rekonštrukciu/modernizáciu železničných dráh nadzemných a podzemných dosahovať prahovú hodnotu súvislej dĺžky 20 km, podľa prílohy č. 8 k zákonu č. 24/2006 Z. z. o posudzovaní vplyvov na životné prostredie, je predmetom povinného hodnotenia podľa § 18 ods. 1 zákona č. 24/2006 Z. z. o posudzovaní vplyvov na životné prostredie.
V prípade výstavby/rekonštrukcie/modernizácie železničných mostov je podporovaná činnosť predmetom zisťovacieho konania podľa § 18 ods. 2. zákona č. 24/2006 Z. z. o posudzovaní vplyvov na životné prostredie. 
V prípade výstavby/rekonštrukcie/modernizácie elektrických dráh, závesných dráh alebo podobných dráh osobitného druhu, trolejbusových dráh a špeciálnych dráh (ozubnicové dráhy a metro) je podporovaná činnosť predmetom zisťovacieho konania podľa § 18 ods. 2. zákona č. 24/2006 Z. z. o posudzovaní vplyvov na životné prostredie.
Ak bude podporovaná činnosť predstavujúca výstavbu železničných staníc, terminálov dosahovať nasledovné prahové hodnoty:
a. osobné – od 3 koľají,
b. zmiešané (nákladné + osobné) – od 5 koľají, 
c. zriaďovacie – od 10 koľají,
d. nákladné, prekladiská kombinovanej dopravy – od 3 koľají,
e. kontajnerové prekladiská – od 3 koľají,
f. pohraničné prechodové – od 5 koľají,
podľa prílohy č. 8 k zákonu č. 24/2006 Z. z. o posudzovaní vplyvov na životné prostredie, je predmetom zisťovacieho konania podľa § 18 ods. 2 zákona č. 24/2006 Z. z. o posudzovaní vplyvov na životné prostredie.
Ak bude podporovaná činnosť predstavujúca výstavbu dezinfekčných staníc (koľajísk) dosahovať prahovú hodnotu od 50 vozňov/deň, podľa prílohy č. 8 k zákonu č. 24/2006 Z. z. o posudzovaní vplyvov na životné prostredie, je predmetom zisťovacieho konania podľa § 18 ods. 2 zákona č. 24/2006 Z. z. o posudzovaní vplyvov na životné prostredie.
Ak bude podporovaná činnosť predstavujúca výstavbu odstavných staníc (koľajísk) dosahovať prahovú hodnotu od 15 súprav/deň, podľa prílohy č. 8 k zákonu č. 24/2006  Z. z. o posudzovaní vplyvov na životné prostredie, je predmetom zisťovacieho konania podľa § 18 ods. 2 zákona č. 24/2006 Z. z. o posudzovaní vplyvov na životné prostredie.
Spôsob splnenia podmienky DNSH:
Pre splnenie tejto podmienky je potrebné postupovať v súlade s požiadavkami zákona č. 24/2006 Z. z. o posudzovaní vplyvov na životné prostredie. Príloha ŽoNFP pre projekty, ktoré sa nerealizujú vo fázach a fázované projekty, pri ktorých došlo k zmenám v overovaných dokumentoch predkladaných v prvej fáze projektu:
· platné záverečné stanovisko z posúdenia vplyvov navrhovanej činnosti, resp. jej zmeny na životné prostredie podľa zákona o posudzovaní vplyvov, alebo
· rozhodnutie zo zisťovacieho konania o tom, že navrhovaná činnosť, resp. zmena navrhovanej činnosti nepodlieha posudzovaniu vplyvov na životné prostredie podľa zákona o posudzovaní vplyvov, alebo
· rozhodnutie príslušného orgánu podľa § 19 zákona o posudzovaní vplyvov o tom, že navrhovaná činnosť alebo jej zmena nepodlieha posudzovaniu vplyvov na životné prostredie podľa zákona o posudzovaní vplyvov.
Závery/podmienky uvedené v záverečnom stanovisku z posudzovania vplyvov na životné prostredie, alebo v rozhodnutí vydanom v zisťovacom konaní podľa zákona o posudzovaní vplyvov musia byť zohľadnené v povolení na realizáciu projektu, resp. v zmene takéhoto povolenia, ak sa takéto povolenie na realizáciu projektu vyžaduje. 
Ak v rámci tejto výzvy pôjde o druhú fázu projektu a prijímateľ preukázal splnenie podmienky týkajúcej sa preukázania súladu s požiadavkami v oblasti posudzovania vplyvov navrhovanej činnosti na životné prostredie už v rámci schvaľovania prvej fázy projektu, prijímateľ preukazuje splnenie tejto podmienky prostredníctvom Čestného vyhlásenia prijímateľa, v ktorom prijímateľ vyhlási: 
„Projekt spĺňa všetky požiadavky týkajúce sa posudzovania vplyvov navrhovanej činnosti na životné prostredie a boli zabezpečené všetky úkony v súlade so zákonom č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Zároveň od posudzovania projektu predloženého v programovom období 2014 - 2020, ktorého druhá fáza bude financovaná z Programu Slovensko 2021 – 2027, nedošlo k žiadnym zmenám projektu, ktoré by akýmkoľvek negatívnym spôsobom vplývali na splnenie podmienky poskytnutia príspevku: „Podmienka dodržiavania zásady nespôsobovať významnú škodu – preukázanie súladu s požiadavkami v oblasti posudzovania vplyvov navrhovanej činnosti na životné prostredie“.
Ak od posudzovania projektu predloženého v programovom období 2014 - 2020, ktorého druhá fáza bude financovaná z Programu Slovensko 2021 – 2027, došlo k zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: „Podmienka dodržiavania zásady nespôsobovať významnú škodu - preukázanie súladu s požiadavkami v oblasti posudzovania vplyvov navrhovanej činnosti na životné prostredie“ je prijímateľ povinný postupovať v súlade s požiadavkami zákona č. 24/2006 Z. z. o posudzovaní vplyvov na životné prostredie, nakoľko takáto zmena projektu môže byť predmetom zisťovacieho konania podľa § 18 ods. 2 zákona č. 24/2006 Z. z. o posudzovaní vplyvov na životné prostredie a prijímateľ je teda povinný predložiť právoplatné záverečné stanovisko, resp. rozhodnutie príslušného orgánu vydané v zisťovacom konaní pre zmenu projektu podľa zákona č. 24/2006 Z. z. o posudzovaní vplyvov na životné prostredie.
Spôsob overovania PPP zo strany poskytovateľa
Predmetná podmienka si vyžaduje kvalifikované overenie príslušným útvarom MŽP SR.
V prípade fázovaných projektov sa vyžaduje kvalifikované overenie príslušným útvarom Ministerstva životného prostredia Slovenskej republiky ak od posudzovania projektu predloženého v programovom období 2014 - 2020, ktorého druhá fáza bude financovaná z Programu Slovensko 2021 – 2027, došlo k zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: „Podmienka dodržiavania zásady nespôsobovať významnú škodu - preukázanie súladu s požiadavkami v oblasti posudzovania vplyvov navrhovanej činnosti na životné prostredie.
6.	Predpokladá sa, že činnosť sa nebude vykonávať v oblastiach citlivých na biodiverzitu (vrátane sústavy chránených území Natura 2000), čo bude vyhodnotené v rámci procesu posudzovania vplyvov na životné prostredie. V prípade uskutočnenia procesu posudzovania vplyvov na životné prostredie sa vykonajú požadované zmierňujúce a kompenzačné opatrenia na ochranu životného prostredia. Zabezpečí sa vykonanie požadovaných zmierňujúcich krokov na zníženie fragmentácie a degradácie pôdy, najmä zelených koridorov a iných opatrení na prepojenosť biotopov, ako aj príslušných chránených druhov živočíchov uvedených v prílohe IV k smernici 92/43/EHS.
Opatrenie je oprávnené pre oblasť intervencie 069bis s koeficientom pre výpočet podpory environmentálnych cieľov 40 %. Opatrenie nebude mať škodlivý vplyv na biodiverzitu a ekosystémy, pretože: 
· investičné projekty, na ktoré sa vzťahuje toto opatrenie, sa nebudú budovať v chránených lokalitách, ani nebudú mať negatívny vplyv na takéto lokality, čím sa zabráni akémukoľvek rušeniu druhov alebo negatívnemu vplyvu na biotopy mimo týchto lokalít, a to tak vo fáze výstavby alebo modernizácie, ako aj počas prevádzky, 
· očakávaný nárast hlukovej záťaže a zhoršenie imisnej situácie v okolí riešených lokalít v dôsledku modernizácie železničnej dopravy nebude natoľko významný, aby mal vplyv na najbližšie chránené územia a nenávratne poškodil dobrý stav a odolnosť ekosystémov, 
· realizáciou opatrenia sa nepredpokladá negatívny vplyv na migračné trasy živočíchov, nakoľko projekty elektrifikácie sa budú realizovať na existujúcich železničných tratiach, 
· opatrenie bude predmetom posúdenia vplyvov na chránené územia, ako aj územia Natura 2000, ktoré bude spĺňať požiadavky smernice Rady 92/43/EHS o biotopoch a smernice Rady 79/409/EHS o vtáctve a projekty budú posúdené podľa platnej legislatívy v oblasti posudzovania vplyvov na životné prostredie.
Spôsob splnenia podmienky DNSH:
Pre splnenie tejto podmienky je potrebné postupovať v súlade s požiadavkami zákona 
č. 543/2002 Z. z. o ochrane prírody a krajiny a zákona č. 24/2006 Z. z. o posudzovaní vplyvov na životné prostredie. Prijímateľ je povinný predložiť relevantný dokument preukazujúci súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území NATURA 2000 v zmysle prílohy č. 5 metodického usmernenia, a to jeden z nižšie uvedených:
1. Stanovisko k možnosti významného vplyvu návrhu plánu, programu alebo projektu na územia európskej sústavy chránených území Natura 2000 – vydáva organizácia ochrany prírody, t. j. Štátna ochrana prírody SR podľa § 65a ods. 2 písm. k) zákona č. 543/2002 Z. z. o ochrane prírody a krajiny alebo Správa národného parku podľa§ 65b ods. 3 v spojení s § 65a ods. 2 písm. k) zákona č. 543/2002 Z. z. o ochrane prírody a krajiny,
2. Stanovisko/vyjadrenie podľa § 9 ods. 2 zákona č. 543/2002 Z. z. o ochrane prírody a krajiny k možnosti významného vplyvu návrhu plánu, programu alebo projektu na územia európskej sústavy chránených území Natura 2000, ak je to z obsahu stanoviska/vyjadrenia zrejmé – vydáva orgán ochrany prírody, t. j. okresný úrad,
3. Záväzné stanovisko v špecifických prípadoch definovaných v § 9 ods. 3 zákona
č. 543/2002 Z. z. o ochrane prírody a krajiny k možnosti významného vplyvu návrhu plánu, programu alebo projektu na územia európskej sústavy chránených území Natura 2000, ak je to z obsahu záväzného stanoviska zrejmé – vydáva orgán ochrany prírody, t. j. okresný úrad,
4. Odborné stanovisko podľa § 28 ods. 7 zákona č. 543/2002 Z. z. o ochrane prírody a krajiny  – vydáva orgán ochrany prírody, t. j. okresný úrad v sídle kraja v kompetencii podľa § 67 písm. m) zákona č. 543/2002 Z. z. o ochrane prírody a krajiny.
V relevantnom dokumente preukazujúcom súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území NATURA 2000 sa uvedie stručný popis projektu, posudzované územia sústavy Natura 2000 a dôvod, prečo sa nepredpokladá významný vplyv na tieto územia. Dokumenty podľa bodu 1, 2 a 3 sa nevyžadujú vtedy, ak:
· projekt bol predmetom posudzovania vplyvov podľa § 18 ods. 1 zákona č. 24/2006 Z. z. o posudzovaní vplyvov na životné prostredie v znení neskorších predpisov (predkladá sa právoplatné záverečné stanovisko),
· projekt bol posúdený v zisťovacom konaní podľa § 28 ods. 6 a 7 zákona č. 543/2002 Z. z. o ochrane prírody a krajiny v znení neskorších predpisov (predkladá sa odborné stanovisko orgánu ochrany prírody podľa § 28 ods. 7 zákona č. 543/2002 Z. z. o ochrane prírody a krajiny).
Ak organizácia/orgán ochrany prírody stanovisko k možnosti významného vplyvu návrhu projektu na územia európskej sústavy chránených území Natura 2000 nevydá z dôvodu nemožnosti jednoznačného vylúčenia nepriaznivého vplyvu, projekt je potrebné posúdiť v zisťovacom konaní podľa § 28 ods. 6 a 7 zákona č. 543/2002 Z. z. o ochrane prírody a krajiny v znení neskorších predpisov. Prijímateľ je v takom prípade povinný predložiť odborné stanovisko orgánu ochrany prírody podľa § 28 ods. 7 zákona č. 543/2002 Z. z. o ochrane prírody a krajiny v znení neskorších predpisov.
Ak podľa odborného stanoviska orgánu ochrany prírody podľa § 28 ods. 7 zákona
č. 543/2002 Z. z. o ochrane prírody a krajiny v znení neskorších predpisov nemožno vylúčiť pravdepodobnosť významného vplyvu projektu na územie európskej sústavy chránených území, či už samostatne alebo v kombinácii s iným plánom alebo projektom, návrh projektu podlieha podľa § 28 ods. 8 zákona č. 543/2002 Z. z. o ochrane prírody a krajiny posudzovaniu vplyvov na životné prostredie podľa § 18 ods. 1 písm. g) zákona č. 24/2006 Z. z. o posudzovaní vplyvov na životné prostredie. Prijímateľ je v takom prípade povinný predložiť záverečné stanovisko z posudzovania vplyvov podľa § 18 ods. 1 písm. g) zákona č. 24/2006 Z. z. o posudzovaní vplyvov na životné prostredie.
Nakoľko ide o druhú fázu projektu a prijímateľ preukázal splnenie podmienky týkajúcej sa oprávnenosti z hľadiska preukázania súladu s požiadavkami v oblasti dopadu plánov a projektov na územia sústavy NATURA 2000 už v rámci schvaľovania prvej fázy projektu, prijímateľ preukazuje splnenie tejto podmienky prostredníctvom: Čestného vyhlásenia prijímateľa, v ktorom prijímateľ vyhlási:
„Realizácia aktivít projektu nebude mať pravdepodobne významný nepriaznivý vplyv na územia sústavy Natura 2000. Zároveň od posudzovania projektu predloženého v programovom období 2014 - 2020, ktorého druhá fáza bude financovaná z Programu Slovensko 2021 – 2027, nedošlo k žiadnym zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: ,,Podmienka dodržiavania zásady nespôsobovať významnú škodu – preukázanie súladu s požiadavkami v oblasti dopadu plánov a projektov na územia sústavy Natura 2000".
V prípade, že od posudzovania projektu predloženého v programovom období 2014 - 2020, ktorého druhá fáza bude financovaná z Programu Slovensko 2021 – 2027, došlo k zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: „Podmienka dodržiavania zásady nespôsobovať významnú škodu - preukázanie súladu s požiadavkami v oblasti dopadu plánov a projektov na územia sústavy Natura 2000", je prijímateľ povinný predložiť aktuálny dokument (vzťahujúci sa k zmene projektu) preukazujúci súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území Natura 2000 vydaného orgánom/organizáciou ochrany prírody podľa zákona č. 543/2002 Z. z. o ochrane prírody a krajiny v zmysle prílohy č. 5 metodického usmernenia k uplatňovaniu zásady nespôsobovať významnú škodu.  
Spôsob overovania PPP zo strany poskytovateľa
Predmetná podmienka si vyžaduje kvalifikované overenie príslušným útvarom MŽP SR.
V prípade fázovaných projektov sa vyžaduje kvalifikované overenie príslušným útvarom Ministerstva životného prostredia Slovenskej republiky ak od posudzovania projektu predloženého v programovom období 2014 - 2020, ktorého druhá fáza bude financovaná z Programu Slovensko 2021 – 2027, došlo k zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: „Podmienka dodržiavania zásady nespôsobovať významnú škodu - preukázanie súladu s požiadavkami v oblasti dopadu plánov a projektov na územia sústavy Natura 2000.

B.	Oprávnené aktivity: Verejná osobná doprava  musia spĺňať nasledovné podmienky DNSH:
1.	Činnosť, ktorá sa navrhuje je nevyhnutným predpokladom pre úspešnú realizáciu Investície a uplatňuje sa na ňu intervenčná oblasť so 100 % koeficientom v oblasti vypočítania príspevku ku cieľom v oblasti zmeny klímy a 40 % koeficientom v oblasti vypočítania príspevku ku cieľom v oblasti životného prostredia. Investícia predpokladá prijatie novej legislatívy s cieľom zjednotiť štandardy verejnej osobnej dopravy, efektívne koordinovať, integrovať a riadiť verejnú osobnú dopravu, čím sa zníži počet neproduktívnych kilometrov a neefektívnych súbehov autobusovej a železničnej dopravy a prispeje sa tak z znižovaniu emisií skleníkových plynov v sektore dopravy. Pristúpi sa aj k zjednoteniu tarifných systémov dopravcov (investičný náklad) a umožní cestujúcim cestovať naprieč viacerými dopravcami, čím sa podporí atraktívnosť verejnej osobnej dopravy a prechod cestujúcich z neudržateľnej individuálnej automobilovej dopravy.
2.	Činnosť podporovaná opatrením má zanedbateľný predpokladaný vplyv na ostatné environmentálne ciele, pričom sa zohľadňujú priame aj primárne nepriame účinky počas celého životného cyklu. 
Navrhovaná investícia povedie k zníženiu neproduktívnych kilometrov a neefektívnych súbehov autobusovej a železničnej dopravy a podporí atraktivitu verejnej osobnej dopravy ako alternatívy k individuálnej automobilovej dopravy, čím sa prispeje k znižovaniu emisií skleníkových plynov a iných znečisťujúcich látok a hluku v sektore dopravy.
